Tyler1

**Tyler Steinkamp** (fon. *Tajler Stajnkamp*; rođen 7. marta 1995), poznatiji pod svojim pseudonimima **tyler1** (fon. *Tajler-van*) ili skraćeno **T1,** američki je Twitch-streamer, YouTuber i internetska ličnost. Jedan je od najpopularnijih online ličnosti *League of Legendsa* s više od 3,67 miliona pratilaca na Twitchu.

Tyler je od aprila 2016. do janurara 2018. bio trajno suspendovan u igri *League of Legends* zbog ometajućeg ponašanja prema drugim igračima, čime je stekao nadimak "Najtoksičniji igrač u Sjevernoj Americi". Njegov prvi *League of Legends* stream nakon ukidanja njegove duge suspenzije dosegao je preko 386,000 gledalaca na Twitchu, što je u to vrijeme zabilježena kao najveća brojka trenutnih gledalaca na streamu koji nije turnirskog značaja.

## Karijera 
### Početna popularnost i suspenzija 
Tyler je 2014. godine zauzeo 14. mjesto u poretku Sjevernoameričkog League of Legendsa, ali njegov je stream imao skromno praćenje do 2016. godine. Tyler je prvobitno postao poznat u zajednici *League of Legends* po toksičnom ponašanju prikazanom u njegovim streamovima, što je uključivalo lično napadanje drugih, poticanje igrača na samoubistvo i namjerno gubljenje igre na štetu svojih suigrača. Ovo ponašanje na kraju je dovelo do trajnih suspenzija 22 jedinstvena računa tokom nekoliko godina.

Tylerov stream brzo raste u popularnosti u aprilu 2016. godine, kada je javno objavio da se "reformirao". Njegov Twitch kanal navodno se povećao sa oko 5,700 pratilaca prije najave na preko 92,000 pratilaca do kraja mjeseca. Njegovo poboljšano ponašanje brzo je propalo, ali je njegovo praćenje nastavilo rasti, što je navelo nekoliko poznatih i profesionalnih igrača da osude njegovo ponašanje. Oni koji su se protivili Tylerovom ponašanju, vjerovali su da će njegova popularnost potaknuti i normalizirati toksičnost igrača, a kritizirali su kompaniju Riot Games zbog toga što nisu poduzeli mjere kako bi spriječili ovo ponašanje.

30. aprila 2016. godine, zaposlenik Riot Gamesa "Riot Socrates" najavio je da zbog "dobro dokumentovane historije suspendovanih računa zbog verbalnog zlostavljanja" i uznemiravanja igrača, Tyler više neće moći posjedovati svoj League of Legends račun, rekavši "želimo da znate kada se pojavi rijetki igrač koji je pravi kreten, još uvijek imamo vaša leđa." Prema praksi Riot Gamesa poznatoj pod nazivom ID suspenzija, računi koje je Tyler koristio javno u streamovima odmah bi bili suspendovani, čak i ako pravila još uvijek nisu bilia prekršena na računu. Do danas se ova vrsta zabrane dogodila samo nekoliko puta u historiji *League of Legendsa.*

Nakon što je suspendovan, Tyler je bio prisiljen odvojiti se od igranja *League of Legendsa*, nastavljajući širiti svoju publiku kako je njegov stream postajao ekscentričniji. Njegov stream je privukao veliku pažnju medija kada je kao šalu za prvi april 2018. pod green screenom odglumio 45-minutnu akcijsku parodiju na svoj život pod nazivom "Dan u životu Tylera1" (*A Day in the Life of Tyler1*). Također je nastavio sa streamanjem drugih igara poput PlayerUnknown's Battlegrounds.

U oktobru 2017. godine, zaposlenik Riot Gamesa Aaron "Sanjuro" Rutledge je slao uvrjedljive poruke ka Tyleru na službenom *r/LeagueOfLegends* Subredditov Discord server, rekavši da izgleda kao "homunculus" (uvrjedljiva riječ za ljude niskog rasta) i da će umrijeti od konzumacije kokaina. Kompanija je odgovorila rekavši da "ono što je rečeno NIJE u redu, i mi to shvatamo krajnje ozbiljno", izvinjavajući se Tyleru i *League of Legends* zajednici. Tyler je na incident odgovorio rekavši: "Zaista je sranje što su neki ljudi još uvijek nezadovoljni... i odbijaju priznati da sam se promijenio." Nekoliko dana kasnije, istraživački esports novinar Richard Lewis izvijestio je da Sanjuro više nije zaposlenik u kompaniji Riot Gamesu.

### Povratak 
Krajem 2017. godine, Tyler je u streamu objavio da je dobio e-poštu od Riot Gamesa da će mu zabrana biti ukinuta na kraju godine ako su računi koje je igrao u posljednjih mjesec dana "čisti" od nasilnog ponašanja. što je kasnije Riot Games potvrdio, prenosi Kotaku. Tylerov prvi stream nakon što  mu je u januaru 2018. ukinuta suspenzija, dosegao je maksimum od preko 382,000 gledatelja, čime je oboren rekord za najviše istovremenih gledalaca za pojedinačnog streamera na Twitchu koji je bio postavljen od strane Fakera 2017. godine. Ovaj rekord oborio je mjesec dana kasnije prvi stream Dr Disrespecta nakon povratka iz dvomjesečne pauze, iako se zbog sukobljenih izvještanja medija i tehničkih problema sa Twitchom, izvori se ne slažu da li je rekord zaista oboren.

Tokom ljutite kritike zbog nedavnih promjena u igri, Tyler je priznao da je bio ovisan o *League of Legendsu*, što je natjeralo ostale članove *League of Legends* zajednice da podijele svoje priče o njihovim ovisnostima i podijele savjete od zaposlenika u Riot Gamesu.

Tyler je popularna internetska ličnost *League of Legendsa*. U februaru 2018. godine, premašio je 30,000 pretplatnika na svom Twitch kanalu. Od 26. septembra 2020. godine, Tylerov Twitch kanal ima preko 3,67 miliona pratilaca i 183 miliona pregleda, a njegov YouTube kanal ima preko 2,4 miliona pretplatnika i 360 miliona pregleda.

### Tyler1 Championship Series 
U novembru 2017. godine, Tyler je bio domaćin online-turnira *League of Legendsa* pod nazivom Tyler1 Championship Series (TCS). Parodija na *League of Legends* Championship Series (LCS), Tyler je ispred green screena postavio slike stadiona LCS-a i stolove komentatora. Turnir je dosegao više od 200.000 istovremenih gledalaca na Twitchu, a gledali su ga profesionalni igrači i LCS prenosioci. Pobjedničkom timu dodijeljeno je 10.000 američkih dolara, finansirano od Tylera direktno i bez ikakvih sponzora.

U novembru 2018. godine, Tyler1 Championship Series se vratio, ovog puta s povećanim nagradnim fondom od 50.000 američkih dolara, koji je ponovo direktno finansirao Tyler. Vebsajt *Polygon* (bivši *Rift Herald*) posebno je pohvalio poboljšanje kvalitete njegovog turnira u odnosu na prethodni, rekavši da je "Ono što je započelo kao meme (zezancija)... preraslo je u nešto što nalikuje pravom online turniru. Ima impresivnu grafiku, elegantne reprize i paradu talenata koji su dovedeni da pomognu domaćinu i da prenose događaj."

## Lični život 
Tyler je rođen 7. marta 1995. godine, u Missouriju. Djelomično je afroameričkog porijekla. Studirao je računarstvo na Centralnom metodističkom univerzitetu (*Central Methodist University*, Fayette, MO) prije nego što je napustio školovanje i usredsredio na svoju streaming karijeru. za univerzitetski fudbalski tim. Tylerov brat Eric, također streama na Twitchu pod svojim pseudonimom erobb221.

## Reference 
Kategorija:Rođeni 1995.
Kategorija:Živi ljudi
Kategorija:YouTube ličnost
Kategorija:Strimeri na Twitchu